Martial, enigmatic si taciturn, Victor Atanasie Stanculescu (1928-2016) a dus cu el in mormant nenumarate secrete. A fost omul de incredere al clanului Ceausescu in tranzactii obscure legate de comertul cu arme. A ajuns general-locotenent, adjunct si chiar prim-adjunct al ministului apararii, s-a bucurat de increderea cabinetului nr 2, esentiala pentru acceptarea de catre cabinetul 1. A participat la masacrul de la Timisoara cand armata si trupele de securitate au tras in protestatarii neinarmati. A revenit la Bucuresti, a simulat o fractura la picior, a ajuns la sediul CC si i-a imbarcat pe sotii Ceausescu insotiti de Manea Manescu in celebrul helicopter. A virat oportunist si s-a raliat noii puteri. A fost, impreuna cu Virgil Magureanu, regizor si actor in pseudo-procesul din 25 decembrie. Facea avioane de hartie si consuma scotch. Moartea dictatorului si a sotiei sale a fost decisa de gruparea Stanculescu-Iliescu-Magureanu, rezultata din alianta celor trei factiuni nomenclaturiste grupate in asa-zisul Front al Salvarii Nationale (Frontul Salvarii Nomenclaturii): armata, aparatul de partid si securitatea. A facut o imensa avere, a fost judecat, condamnat, dar nu s-a cait niciodata. Nomenclatura are interese si angoase, nu remuscari…



Niciun motiv de uimire, prin urmare, in elogiul pe care i-l face indarjitul nomenclaturist Ion Iliescu: „Am aflat cu tristețe vestea încetării din viață a lui Victor Atanasie Stănculescu, un om care, prin deciziile luate într-un moment decisiv al istoriei noastre recente, a contribuit la ieșirea din totalitarism și revenirea la democrație. Indiferent de controversele pe care le-a stârnit activitatea sa, în decembrie 1989, în calitatea de adjunct al Ministrului Apărării Naționale, a contribuit la succesul Revoluției Române și apoi la structurarea noilor instituții ale statului român. Formația sa militară, seriozitatea și profesionalismul său au fost calități pe care le-am apreciat, și care l-au caracterizat, în ciuda tuturor încercărilor prin care a trecut în ultimii ani”. In realitate, Victor Atanasie Stanculescu a fost un servitor al dictaturii comuniste si un profitor al unei revolutii uzurpate.